काठमाडौं,असोज १ । राजधानीमा जारी तेस्रो एनभीए कप राष्ट्रिय महिला तथा पुरुष क्लब भलिबल च्याम्पियनसिप अन्तर्गत महिलातर्फको सेमिफाइनलमा विभागीय टोली पुलिस र टप्स पश्चिमाञ्चल प्रतिस्पर्धा गर्ने भएका छन् । शनिवार भएको महिलाको क्वाटर फाईनल खेलमा पुलिसले आर्मीलाई २५–२२,२४–२६,२०–२५,२५–१९ र १५–५ ले हरायो । महिलाकै दोश्रो क्वाटरफाईनलमा टप्स पश्चिमाञ्चलले काभ्रे जिल्ला भलिबल संघलाई २५–७,२५–११ र २५–९ को सोझो सेटमा हराउदै सेमिफाईनलमा पुलिससग भेट पक्का गरेको हो ।
त्यस्तै पुरुषतर्फको क्वाटर फाईनल खेलमा सफलता हात पादै पशिचमाञ्चल र आर्मी सेमिफाईनलमा प्रवेश गरेका छन् । पश्चिमाञ्चलले ढोरपाटनलाई २१–२५,२५–७,२५–२१ र २५–१७ ले हरायो । आर्मीले मणीमुकुन्दलाई २५–१२,२५–१० र २५–१५ को सोझो सेटबाट हरायो । आइतवार महिलातर्फको सेमिफाईनलमा न्युडायमण्ड र एपीएफ ८ बजे,टप्स र पुलिस १० बजे खेल्ने छन् भने हेल्प नेपाल र एपीएफ तथा पश्चिमाञ्चल र आर्मीको प्रतिस्पर्धा हुने । पुरुष सेमिफाईनल खेल १ बजे र ३ बजे हुने छ ।
काठमाडौं । त्रिभुवन विमानस्थलबाट भित्रिएको भनिएको ३८ क्विन्टल सुन तस्करका नाइके ‘गोरे’ भनिने चुडामणि उप्रेतीले ‘सेटिङ’मा उपल्लो तहका नेताको संलग्नता रहेको बयान दिएका छन् । गृह मन्त्रालयका सहसचिव ईश्वर पौडेलको संयोजकत्वमा गठित छानविन समितिसमक्ष गोरेले तस्करीमा विमानस्थलका कर्मचारी, प्रहरी र सत्ताको पहुँच र प्रभाव भएका नेताहरुको संरक्षणमै सुन ओसारपसार हुने गरेको रहस्य खोलेका हुन् । तर तस्करीमा कुनकुन नेताको संलग्नता छ भन्नेबारे समितिले कुनै तथ्य बाहिर ल्याएको छैन ।
गत माघ ७ गते भित्रिएको साढे ३३ किलो सुन हराएपछि तस्करीका नाइके गोरे नेतृत्वको समूहले उनकै सहयोगी सनम शाक्यलाई गत फागुन १८ गते मोरङको उर्लाबारीमा हत्या र त्रिभुवन विमानस्थलका कर्मचारी सानु बनको शंकास्पद मृत्युपछि सुरु भएको अनुसन्धानको पाटो राजनीतिक नेता÷कार्यकर्तासम्म पुगेको थियो । –कारोबार दैनिकबाट
पञ्चायती व्यावस्थाविरुद्धको क्रान्तिमा अपहरण गरिएको जहाज र वीपी कोइरालाले चढ्ने गरेको जिप वीपी कोइराला संग्रहालयलाई हसतान्तरण गरिएको छ ।
नेपालगञ्जमा शुक्रबार आयोजना गरिएको कार्यक्रममा नेपाल वायु सेवा निगमले जहाजका पाटपुर्जा र नेपाली कांग्रेस, बाँकेले पुरानो मोडेलको उक्त जर्मन जीप संग्रहालयलाई हस्तान्तरण गरेको नागरिक दैनिकले जनाएको छ ।
कार्यक्रममा वीपीपुत्र शशांक कोइराला उपस्थित थिए । २०३० साल जेठ २० गते कांग्रेसका नेताले विराटनगरबाट काठमाडौंका लागि उडेको जहाज अपहरण गर्दा शशांक किशोरअवस्थामा थिए । उनी मातापिता सुशीला र वीपीसँगै भारत प्रवासमा थिए ।
नाइन एन एवीवी कलसाइन भएको उक्त विमान सरकारले २०२८ सालमा खरिद गरेको थियो । त्यसको दुई वर्षपछि नै वीपीको सहमति र गिरिजाप्रसादको योजनामा कांग्रेसले त्यो जहाज अपहरण गरेको थियो । अपहरित जहाजमा तत्कालीन सरकारको ३० लाख भारतीय रुपैयाँ थियो ।
नवलपरासी । नवलपरासीको मालपोत कार्यालय कावासोतीका प्रमुख खगेन्द्रराज घिमिरेलाई कालोमासो लगाएको आरोपमा दुई जना पक्राउ परेका छन् । नेत्रविक्रम चन्द ‘विप्लब’ नेतृत्वको नेपाल कम्युनिस्ट पार्टीका दुई कार्यकर्तालाई पक्राउ गरिएको प्रहरीले जनाएको छ ।
पक्राउ पर्नेमा नेकपाका जिल्ला सचिवालय सचिव चित्तलसिंह राना र जिल्ला सदस्य प्रेम ढकाल रहेको प्रहरी उपरीक्षक मुकुन्दराज आचार्यले जानकारी दिए ।
मालपोत कार्यालय कावासोतीका प्रमुख घिमिरेले जग्गाको मूल्यांकन घटाए राजश्व संकलनमा असर पारेको तथा सेवाग्राहीबाट घुस लिने गरेको आरोप लगाउँदै नेपाल कम्युनिस्ट पार्टीका कार्यकर्ताले गत बुधबार कालोमोसो दलिदिएका थिए ।